[{"text_idx": "#000003", "text": "Mae\u2019r Seintiau Newydd yn benderfynol i adennill tlws y cynghrair ac ar o\u0302l ennill eu saith ge\u0302m agoriadol gan sgorio 26 go\u0302l a pheidio ildio unwaith mae ti\u0302m Scott Ruscoe yn sicr ar y trywydd cywir."}, {"text_idx": "#000004", "text": "Dyw Aberystwyth ond wedi ennill un o\u2019u 30 ge\u0302m ddiwethaf yn erbyn y Seintiau, ac ar o\u0302l ildio pum go\u0302l yn erbyn Y Bala ddydd Sadwrn diwethaf mae hi am fod yn her i hogiau Gavin Allen nos Wener."}, {"text_idx": "#000005", "text": "Mae\u2019r Seintiau wedi cadw saith llechen la\u0302n yn olynol yn y gynghrair am y tro cyntaf ers 13 o flynyddoedd, a gan gofio bod criw Croesoswallt wedi sgorio 10 go\u0302l ar eu hymweliad diwethaf a\u0302 Choedlan y Parc (Aber 1-10 YSN), bydd angen i Aber fod ar eu gorau os am osgoi crasfa arall y penwythnos yma."}, {"text_idx": "#000007", "text": "Roedd \u2018na ryddhad i Bruno Lopes nos Wener diwethaf wrth i\u2019r Derwyddon sicrhau eu buddugoliaeth gyntaf o dan arweiniad y gw\u0302r o Bortiwgal, ac hynny oddi cartref yng Nghaernarfon."}, {"text_idx": "#000008", "text": "Bydd Pen-y-bont yn gobeithio am ymateb ar o\u0302l colli\u2019n drwm yn erbyn y Seintiau (0-4), ond mae ti\u0302m Rhys Griffiths yn parhau i fod yn y Chwech Uchaf, a\u2019r nod bydd dal eu tir yno tan yr hollt."}, {"text_idx": "#000009", "text": "Pen-y-bont oedd yn fuddugol y tro diwethaf i\u2019r timau gwrdd \u2013 Kane Owen yn sgorio cic rydd hwyr i gipio\u2019r triphwynt mewn ge\u0302m gyffrous ar y Graig \u2018no\u0302l ym mis Ionawr (Cefn 2-3 Pen)."}, {"text_idx": "#000011", "text": "Mae gan Hwlffordd gyfle i godi uwchben Caernarfon heno gyda\u2019r posibilrwydd o ddringo i\u2019r Chwech Uchaf."}, {"text_idx": "#000012", "text": "Dyw Hwlffordd heb orffen yn uwch na\u2019r 12fed safle yn Uwch Gynghrair Cymru ers gorffen yn 7fed yn 2008/09 pan oedd 18 clwb yn y gynghrair."}, {"text_idx": "#000013", "text": "Hon fydd y ge\u0302m gyntaf rhwng y timau ers 2009, a dyw Hwlffordd heb golli dim un o\u2019u 14 ge\u0302m ddiwethaf yn erbyn y Cofis (ers Chwefror 2002)."}, {"text_idx": "#000015", "text": "Ge\u0302m fawr tua\u2019r gwaelod rhwng dau di\u0302m sydd wedi colli eu pedair ge\u0302m ddiwethaf ac wedi cael trafferth sgorio y tymor yma (5 go\u0302l yr un yn y gynghrair)."}, {"text_idx": "#000016", "text": "Ar o\u0302l curo Aberystwyth ar y penwythnos agoriadol mae Met Caerdydd wedi mynd ar rediad truenus o saith ge\u0302m heb ennill."}, {"text_idx": "#000017", "text": "Hon fydd y ge\u0302m gyntaf erioed rhwng y clybiau, a dyma\u2019r tro cyntaf i\u2019r Fflint orfod teithio i dde Cymru ar gyfer ge\u0302m o be\u0302l-droed ers Chwefror 2013 pan guron nhw Caerau Trelai yng Nghwpan Cymru."}, {"text_idx": "#000019", "text": "Mae\u2019r Drenewydd wedi cael dechrau digon diflas i\u2019r tymor gan ennill dim ond un o\u2019u wyth ge\u0302m agoriadol."}, {"text_idx": "#000020", "text": "Bydd Y Bala yn llawn hyder ar o\u0302l taro naw go\u0302l yn eu dwy ge\u0302m ddiwethaf gyda\u2019r capten Chris Venables yn rhwydo pump o rheiny."}, {"text_idx": "#000021", "text": "Y Bala sydd wedi cael y gorau o\u2019r gemau rhwng y ddau di\u0302m yn ddiweddar gan ennill 5 o\u2019u 7 diwethaf yn erbyn y Robiniaid (cyfartal 1, colli 1)."}, {"text_idx": "#000023", "text": "Bydd Cei Connah dal yn brifo ar o\u0302l colli yn erbyn y Seintiau nos Fawrth gan lithro oddi ar y copa."}, {"text_idx": "#000024", "text": "Ond mi fydd Y Barri\u2019n benderfynol o osgoi cweir arall ar o\u0302l colli 4-0 ar Faes Tegid nos Fercher."}, {"text_idx": "#000025", "text": "Dyw\u2019r Nomadiaid heb golli dim un o\u2019u chwe ge\u0302m ddiwethaf yn erbyn Y Barri, gan ennill y dair ddiwethaf heb ildio."}, {"text_idx": "#000026", "text": "Bydd uchafbwyntiau\u2019r gemau i\u2019w gweld ar Sgorio nos Lun am 5:25."}]